
പാഠ പദ്ധതി
ആമുഖം
കുട്ടികളോട് കൈകൊണ്ടു കണ്ണു പൊത്താൻ പറയുക. അവർ എന്തു കാണുന്നു? ഒന്നുമില്ല. ഇരുട്ടു മാത്രം.
പാഠത്തിലെ പ്രധാന ആശയങ്ങൾ
ഉല്പത്തി ഒന്നാം അധ്യായത്തിലെ കഥ ക്രമം തെറ്റാതെ സ്വന്തം വാക്കുകളിൽ പറയുക. കഥ എങ്ങനെ പറയാമെന്നതിന് ആദ്യത്തെ രണ്ടു ദിവസത്തെ സൃഷ്ടി ഉദാഹരണമായി നല്കിയിരിക്കുന്നു.
1.	ചിത്രം 1 കാണിക്കുക. ദൈവം സൃഷ്ടി തുടങ്ങുന്നതിനുമുമ്പ് എല്ലാം ഇരുട്ടും ക്രമമില്ലായ്മയുമായിരുന്നു. എല്ലായിടത്തും ഇരുട്ടായിരുന്നപ്പോൾ ദൈവം പറഞ്ഞു: “പകൽവെളിച്ചം ഉണ്ടാകട്ടെ.” പകൽവെളിച്ചം ഉണ്ടായി. എല്ലായിടത്തും വെളിച്ചമായി, ഇരുട്ടു മാറി. താൻ ഉണ്ടാക്കിയതിൽ ദൈവം വളരെ സന്തോഷിച്ചു. ഒന്നാം ദിവസം പകൽ വെളിച്ചവും രാത്രി ഇരുട്ടും ഉണ്ടായിരുന്നു.
2.	രണ്ടാം ദിവസം ദൈവം ഭൂമിക്ക് ആകൃതി നല്കി. അത് ഒരു ഓറഞ്ചുപോലെയാണ് (സാധ്യമെങ്കിൽ ക്ലാസ്സിനെ ഒരു ഓറഞ്ച് കാണിക്കുക). ദൈവം ഭൂമിയെ ആകാശത്തിൽനിന്നു വേർതിരിച്ചു. ഭൂമിക്കു മുകളിലുള്ള സ്ഥലമാണ് ആകാശം.
പാഠം തുടരുമ്പോൾ മറ്റു ദിവസങ്ങളിൽ സൃഷ്ടിച്ചവയെക്കുറിച്ച് അധ്യാപകൻ വിവരിക്കുക. ബൈബിൾ ചെയ്യുന്നതുപോലെ, സൃഷ്ടിച്ചതിൽ ദൈവം സന്തോഷിച്ചുവെന്നും അത് നല്ലതായിരുന്നുവെന്നും ആവർത്തിക്കുക.
3.	കര, കടൽ, ചെടികൾ, വൃക്ഷങ്ങൾ.
4.	സൂര്യൻ, ചന്ദ്രൻ, നക്ഷത്രങ്ങൾ.
5.	പക്ഷികളും മത്സ്യങ്ങളും.
6.	മൃഗങ്ങൾ. ചിത്രം 3 കാണിക്കുക. അവർ എന്തു കാണുന്നുവെന്നു ക്ലാസ്സിനോടു ചോദിക്കുക. ദൈവമാണ് ഈ സൗന്ദര്യമെല്ലാം സൃഷ്ടിച്ചത്.
അവലോകനം
പാഠത്തിലെ കേന്ദ്രസത്യം ഊന്നിക്കൊണ്ട് ചുരുക്കമായി ആവർത്തിക്കുക. പാഠം മനസ്സിലായെന്നു കുട്ടികൾക്കു കാണിക്കാൻ കഴിയുന്ന ചോദ്യങ്ങൾ ചോദിക്കുക.
മനഃപാഠ വാക്യം പഠിപ്പിക്കുക
പഠിക്കുമ്പോൾ ചിത്രം 3 ക്ലാസ്സിന്റെ മുന്നിൽ വയ്ക്കുക.
പാഠത്തോടുള്ള നമ്മുടെ പ്രതികരണം
നമുക്ക് ആസ്വദിക്കാനും സംരക്ഷിക്കാനും ദൈവം ഉണ്ടാക്കിത്തന്ന അത്ഭുതകരവും ആവേശകരവുമായ ലോകത്തിനായി ദൈവത്തെ സ്തുതിക്കാനും നന്ദി പറയാനും കുട്ടികളെ സഹായിക്കുക. നമുക്കിത് എങ്ങനെ ചെയ്യാം? ചില ഉദാഹരണങ്ങൾ കുട്ടികൾതന്നെ പറയട്ടെ. ചില നിർദ്ദേശങ്ങൾ:
ഒരു മരം മുറിക്കുമ്പോൾ 2 മരങ്ങൾ നടുക.
ഉപയോഗം കഴിഞ്ഞ വെള്ളം ചെടികൾക്ക് ഒഴിക്കുക.
പച്ചക്കറിത്തൊലികളും ചാരവും കമ്പോസ്റ്റ് ആക്കുക.
പൊട്ടിയ ചില്ലുപോലുള്ള മാലിന്യം പ്രത്യേക സ്ഥലത്തിടുക.

